*Tämä artikkeli kertoo viihdeohjelmasta. Putous tarkoittaa myös vesiputousta.*

**Putous** on suomalainen viihdeohjelma, jota on esitetty MTV3-kanavalla vuodesta 2010 alkaen. Se oli vuonna 2013 Suomen katsotuin viihdeohjelma.

Ohjelmassa näyttelijät esittävät erilaisia sketsejä puolentoista tunnin ajan suorassa lähetyksessä. Osa sketseistä on nauhoitettu etukäteen. Käsikirjoitettujen osioiden lisäksi näyttelijät joutuvat esiintymään improvisoiden. Lisäksi olennainen osa ohjelmaa on *Vuoden sketsihahmo* -kilpailu.

*Putouksen* kuudestoista ja toistaiseksi viimeisin tuotantokausi esitettiin keväällä 2024. Ohjelman sadas jakso esitettiin 6. helmikuuta 2021.

*Putouksen* tunnus kausilta 1–5 vuosina 2010-2014.
Alkuperäiseen näyttelijäkokoonpanoon vuonna 2010 kuuluivat juontaja Jaakko Saariluoma sekä näyttelijät Kari Hietalahti, Jukka Rasila, Elina Knihtilä, Pirjo Lonka, Aku Hirviniemi, Krista Kosonen, Riku Nieminen ja Eero Ritala. Sarjan esiintyjät ovat sittemmin vaihtuneet vuosien varrella runsaasti.

Tuotantokaudet
--------------

### Yhteenveto

| Kausi | Jaksot | Sketsihahmokilpailun voittaja(Esittäjä) | Ensiesitys |
| --- | --- | --- | --- |
| Kauden aloitusjakso | Kauden päätösjakso |
| **1.** | 8 | Marja Tyrni(Aku Hirviniemi) | 9. tammikuuta 2010 | 27. helmikuuta 2010 |
| **2.** | 8 | Munamies(Riku Nieminen) | 8. tammikuuta 2011 | 26. helmikuuta 2011 |
| **3.** | 8 + 1 | Leena Hefner o.s. Herppeenluoma(Armi Toivanen) | 6. tammikuuta 20127. tammikuuta 2012 | 25. helmikuuta 20123. maaliskuuta 2012 |
| **4.** | 8 + 1 | Karim Z. Yskowicz(Jussi Vatanen) | 5. tammikuuta 2013 | 23. helmikuuta 20132. maaliskuuta 2013 |
| **5.** | 8 + 1 | Antsku(Jussi Vatanen) | 11. tammikuuta 2014 | 1. maaliskuuta 20148. maaliskuuta 2014 |
| **6.** | 8 | Salme Pasi(Joonas Nordman) | 11. lokakuuta 2014 | 29. marraskuuta 2014 |
| **7.** | 8 | Matti Pikkuvanhanen(Joonas Nordman) | 24. lokakuuta 2015 | 12. joulukuuta 2015 |
| **8.** | 8 | Aina Inkeri Ankeinen(Pilvi Hämäläinen) | 21. tammikuuta 2017 | 11. maaliskuuta 2017 |
| **9.** | 8 + 1 | Tanhupallo(Kiti Kokkonen) | 20. tammikuuta 2018 | 10. maaliskuuta 2018 |
| **10.** | 8 | Taika-Pasi(Mikko Penttilä) | 20. lokakuuta 2018 | 8. joulukuuta 2018 |
| **11.** | 8 | Pentti Olavi Liitikko (Ernest Lawson) | 16. maaliskuuta 2019 | 4. toukokuuta 2019 |
| **12.** | 8 | Urmas Viilunk(Mikko Töyssy) | 18. tammikuuta 2020 | 7. maaliskuuta 2020 |
| **13.** | 10 | Folke Rundqvist(Dennis Nylund) | 16. tammikuuta 2021 | 20. maaliskuuta 2021 |
| **14.** | 10 | Kaisla Sose(Mikko Töyssy) | 5. helmikuuta 2022 | 9. huhtikuuta 2022 |
| **15.** | 8 | Harri "Mainos-Harri" Moilanen(Aku Sipola) | 21. tammikuuta 2023 | 11. maaliskuuta 2023 |
| **16.** | 8 | Matti McConaughey(Nicklas Pohjola) | 20. tammikuuta 2024 | 9. maaliskuuta 2024 |
| **Huomautukset:**
1. ↑  *Putous Hahmoset - Missä he nyt ovat?* esittämispäivä.
2. 1 2 3  *Putous-UNICEF* -jakson esittämispäivä.

 |
|

### Ensimmäinen tuotantokausi (2010)

*Pääartikkeli: Putous (1. tuotantokausi)*
Sarjan ensimmäinen jakso esitettiin 9. tammikuuta 2010. Jaakko Saariluoma juonsi kauden; kauden muut näyttelijät olivat Kari Hietalahti, Jukka Rasila, Elina Knihtilä, Pirjo Lonka, Aku Hirviniemi, Krista Kosonen, Riku Nieminen ja Eero Ritala. Ohjaajana ja pääkäsikirjoittajana toimi Jani Volanen.

Ohjelman suosiota kasvatti *Vuoden sketsihahmo* -kilpailu, jossa näyttelijät loivat sketsihahmot, ja katsojat äänestivät joka viikko yhden hahmon pois kilpailusta. Voittajaksi selviytyi 27. helmikuuta 2010 esitetyssä finaalijaksossa Aku Hirviniemen esittämä Marja Tyrni.

Kausi keräsi keskimäärin noin puoli miljoonaa katsojaa.

### Toinen tuotantokausi (2011)

*Pääartikkeli: Putous (2. tuotantokausi)*
Toisen tuotantokauden esittäminen alkoi 8. tammikuuta 2011. Edellisen kauden näyttelijöistä Knihtilä, Hietalahti, Lonka ja Ritala eivät jatkaneet ohjelmassa. Ville Myllyrinne aloitti ohjelman pääjuontajana, ja Jaakko Saariluoma siirtyi näyttelijöiden joukkoon. Saariluoma juonsi kuitenkin sketsihahmokilpailun, jolloin Myllyrinne itse esiintyi sketsihahmokilpailussa. Muina uusina näyttelijöinä sarjaan saapuivat Jussi Vatanen, Iina Kuustonen ja Joanna Haartti. Petteri Summanen tuli *Putouksen* ohjaajaksi Jani Volasen tilalle.

Kauden päätösjakso esitettiin 26. helmikuuta 2011, jolloin sketsihahmokilpailun voitti Riku Niemisen hahmo Munamies.

Kausi keräsi lähes kaksi kertaa enemmän katsojia edelliseen kauteen verrattuna. Kauden viimeisellä jaksolla oli yli miljoona katsojaa.

### Kolmas tuotantokausi (2012)

*Pääartikkeli: Putous (3. tuotantokausi)*
Kolmas tuotantokausi alkoi 7. tammikuuta 2012. Ohjelmassa jatkoivat kaikki näyttelijät lukuun ottamatta Ville Myllyrinnettä ja Joanna Haarttia. Heidän tilalleen tulivat Armi Toivanen ja Elena Leeve. Tällä kaudella oli kiertävä juontajuus, jossa näyttelijät juonsivat ohjelman Näytön paikkaan. Toisen kauden tapaan Saariluoma juonsi sketsihahmokilpailun myös kolmannella kaudella. Sketsihahmokilpailun voitti Toivasen esittämä Leena Hefner o.s. Herppeenluoma. Kausi päättyi 3. maaliskuuta 2012 esitettyyn "Putous-UNICEF"-hyväntekeväisyysjaksoon.

Ennen kauden alkua esitettiin erikoisjakso "Putous-hahmoset, missä he ovat nyt?", jossa esiintyi edellisten tuotantokausien sketsihahmoja.

### Neljäs tuotantokausi (2013)

*Pääartikkeli: Putous (4. tuotantokausi)*
Neljännen tuotantokauden ensimmäinen jakso esitettiin 5. tammikuuta 2013. Näyttelijäkokoonpano supistui kahdeksaan, kun Elena Leeve jäi pois. Kauden pääkäsikirjoittajana toimi Miika Nousiainen. Jaakko Saariluoma palasi takaisin pääjuontajan rooliinsa esiintyen myös sketseissä.

Sketsihahmokilpailun voitti 23. helmikuuta 2013 käydyssä finaalissa Jussi Vatasen esittämä Karim Z. Yskowicz. Viikkoa myöhemmin esitettiin vielä hyväntekeväisyysjakso "Putous-UNICEF".

Katsojaluvut pysyivät edelleen korkeina, ja *Putous* oli vuoden katsotuin viihdeohjelma keräten keskimäärin noin 1,2 miljoonaa katsojaa per jakso.

### Viides tuotantokausi (kevät 2014)

*Pääartikkeli: Putous (5. tuotantokausi)*
Viides tuotantokausi alkoi 11. tammikuuta 2014. Ohjelmaa juonsi neljännellä kaudella pääjuontajan rooliin palannut Jaakko Saariluoma. Kaikki edellisen kauden näyttelijät jatkoivat ohjelmassa. Kauden pääkäsikirjoittajana toimi Joonas Nordman.

Sketsihahmokilpailun finaali käytiin 1. maaliskuuta 2014, jolloin voittajaksi selvisi Jussi Vatasen esittämä Antsku. Vatasesta tuli ensimmäinen näyttelijä, joka on voittanut kilpailun kaksi kertaa. Viikkoa myöhemmin esitettiin kahden edellisen kauden tapaan "Putous-UNICEF"-hyväntekeväisyysjakso.

Viides kausi oli katsotumpi kuin edelliset kaudet, ja jaksot keräsivät jälleen reilusti yli miljoona katsojaa. Mediassa kiinnostusta herätti kilpailun uusi osio *Putous-Idiots*, jossa näyttelijät parodioivat tunnettuja suomalaisartisteja.

### Kuudes tuotantokausi (syksy 2014)

*Pääartikkeli: Putous (6. tuotantokausi)*
*Putouksen* tunnus kausilta 6-7 vuosina 2014-2015.
Kuudes tuotantokausi alkoi 11. lokakuuta 2014. Alun perin oli jo tiedossa, että ainakaan Jaakko Saariluoma, Aku Hirviniemi, Krista Kosonen ja Armi Toivanen eivät esiinny kuudennella kaudella sekä myös kauden tarkoitus esittää vuonna 2015. Lisäksi ohjelmaa kaikilla aiemmilla kausilla tuottanut Tuomas Summanen ei jatkanut. Huhtikuussa 2014 MTV3 ilmoitti, että syksyllä 2014 alkavalle kaudelle vaihtuvat kaikki ohjelman näyttelijät. Ohjelman tuottajan mukaan on järkevämpää, että tuotantokaudella esiintyy täysin uusi näyttelijäkokoonpano kuin että muutama vanha näyttelijä jatkaa. Ohjelman uusi vastaava tuottaja on Pete Paavolainen. Vastaavana ohjaajana toimi Lauri Nurkse ja pääkäsikirjoittajana oli Melli Maikkula. Kuudennen kauden näyttelijät julkistettiin 15. syyskuuta 2014. Uudistuksen myötä ohjelmaan tuli uusi livebändi, jonka kapellimestarina toimi Katja Lappi.

Uusina *Putous*-näyttelijöinä nähtiin Mari Perankoski, Antti Holma, Essi Hellén, Joonas Nordman, Kari Ketonen, Niina Koponen, Ville Tiihonen ja Jenni Kokander sekä ohjelman juontaja Heikki Paasonen.

Sketsihahmokilpailun voitti 29. marraskuuta 2014 käydyssä finaalissa Joonas Nordmanin esittämä Salme Pasi.

### Seitsemäs tuotantokausi (2015)

*Pääartikkeli: Putous (7. tuotantokausi)*
MTV tiedotti 11. toukokuuta 2015 *Putouksen* jatkuvan jälleen syksyllä 2015. Ohjelmaa juonsi kuudennella kaudella juontajana aloittanut Heikki Paasonen. Kauden näyttelijät julkistettiin 23. syyskuuta 2015. Edellisen kauden näyttelijöistä Antti Holman on jo kerrottu jättävän ohjelman. Kausi alkoi 24. lokakuuta 2015.

Näyttelijöinä jatkoivat kuudennelle kaudella ohjelmaan liittyneet näyttelijät Niina Koposta ja Antti Holmaa lukuun ottamatta. Viidennellä kaudella viimeksi ohjelmassa esiintynyt Riku Nieminen palasi mukaan. Kauden pääkäsikirjoittajana toimi John Lundsten ja vastaavana ohjaajana Teppo Airaksinen.

Sketsihahmokilpailun voitti 12. joulukuuta 2015 käydyssä finaalissa Joonas Nordmanin esittämä Matti Pikkuvanhanen. Nordmanista tuli toinen näyttelijä, joka on voittanut kilpailun kahdesti.

### Kahdeksas tuotantokausi (2017)

*Pääartikkeli: Putous (8. tuotantokausi)*
MTV tiedotti 11. lokakuuta 2016 *Putouksen* palaavan ruutuun keväällä 2017. Kausi alkoi 21. tammikuuta 2017.

Kesken seitsemännen kauden Joonas Nordman ilmoitti jättävänsä *Putouksen*. Myöhemmin ilmoitettiin Nordmanin toimivan ohjelman ohjaajana. Näyttelijät julkistettiin 29. marraskuuta 2016.

Näyttelijöinä jatkoi seitsemänneltä kaudelta Jenni Kokander. Uusina *Putous*-näyttelijöinä nähtiin Minka Kuustonen, Timo Lavikainen, Mikko Penttilä, Kaisa Hela, Pilvi Hämäläinen ja Ernest Lawson sekä ohjelman juontaja Roope Salminen. Kauden pääkäsikirjoittajana toimi Niklas Lindgren.

Kaudella nähtiin uusi osio *Putous Junior*, joka antoi kotisohvien lapsihahmoille mahdollisuuden päästä mukaan ohjelman nettiin, yleisöön ja jopa suoraan lähetykseen.

Sketsihahmokilpailun voitti 11. maaliskuuta 2017 käydyssä finaalissa Pilvi Hämäläisen esittämä Aina Inkeri Ankeinen.

*Putouksen* tunnus kausilta 8-9 vuosina 2017-2018
### Yhdeksäs tuotantokausi (kevät 2018)

*Pääartikkeli: Putous (9. tuotantokausi)*
MTV tiedotti lokakuussa 2017, että *Putous* saa jatkoa keväällä 2018. Kausi alkoi 20. tammikuuta 2018.

Ennen tiedotusta Jenni Kokander ilmoitti, että hän ei jatka yhdeksännellä tuotantokaudella. Ohjelman juontajana jatkoi Roope Salminen.

Näyttelijöinä jatkoivat kahdeksannella kaudella ohjelmaan liittyneet näyttelijät lukuun ottamatta Kuustosta, Helaa ja Kokanderia. Heidän tilallaan nähtiin Alina Tomnikov, Kiti Kokkonen ja Pihla Penttinen.

8. maaliskuuta 2018 esitettiin "Putous-special: Sketsihahmojen tarina" -erikoisjakso, jolloin nähtiin ajatuksia jokaisen *Putous*-kauden sketsihahmon takaa.

Sketsihahmokilpailun voitti 10. maaliskuuta 2018 käydyssä finaalissa Kiti Kokkosen esittämä Tanhupallo*.*

### Kymmenes tuotantokausi (syksy 2018)

*Pääartikkeli: Putous (10. tuotantokausi)*
*Putouksen* tunnus kausilta 10-11 vuosina 2018-2019.
Kausi alkoi 20. lokakuuta 2018 ja sen juontajana jatkoi Roope Salminen. Edellisellä kaudella mukana olleet Kiti Kokkonen, Pihla Penttinen ja Alina Tomnikov ilmoittivat, että he eivät ole mukana kymmenennellä kaudella. Näyttelijöinä jatkoit yhdeksännellä kaudella ohjelmaan liittyneet näyttelijät lukuun ottamatta Tomnikovia, Kokkosta ja Penttistä. Heidän tilallaan nähtiin Helmi-Leena Nummela, Lauren Lehtinen, Christoffer Strandberg ja Terhi Suorlahti.

Sketsihahmokilpailun voitti 8. joulukuuta 2018 käydyssä finaalissa Mikko Penttilän esittämä Taika-Pasi*.*

### Yhdestoista tuotantokausi (2019)

*Pääartikkeli: Putous (11. tuotantokausi)*
Kymmenennen kauden finaalijaksossa tiedotettiin, että *Putous* jatkuu yhdennentoista tuotantokaudella keväällä 2019. Kausi alkoi 16. maaliskuuta 2019.

Edellisellä kaudella mukana olleet Pilvi Hämäläinen, Lauren Lehtinen ja Timo Lavikainen ilmoittivat, että he eivät ole mukana yhdennellätoista kaudella.

Kauden näyttelijät julkistettiin 12. helmikuuta 2019. Juontajana jatkoi Roope Salminen. Näyttelijöinä jatkoivat kymmenennellä kaudella ohjelmaan liittyneet näyttelijät lukuun ottamatta Hämäläistä, Lehtistä ja Lavikaista. Heidän tilalleen nähtiin paluun tekevä Jenni Kokander ja uutena Mikko Virtanen.

Sketsihahmokilpailun voitti 4. toukokuuta 2019 käydyssä finaalissa Ernest Lawsonin esittämä Pentti Olavi Liitikko.

### Kahdestoista tuotantokausi (kevät 2020)

*Pääartikkeli: Putous (12. tuotantokausi)*
MTV tiedotti syksyllä 2019, että *Putous* jatkuu kahdennellatoista tuotantokaudella 18. tammikuuta 2020. Kauden näyttelijät julkistettiin 5. marraskuuta 2019. Kausi poikkesi moniin edellisiin verrattuna esimerkiksi siten, että lavasteet ja näyttelijöiden sinipaidat uusittiin merkittävästi.

Juontajana jatkoi Roope Salminen, sekä näyttelijänä jatkoi Christoffer Strandberg ja paluun teki Pilvi Hämäläinen. Uusina näyttelijöinä nähtiin Antti Tuomas Heikkinen, Linnea Leino, Malla Malmivaara, Heikki Ranta ja Mikko Töyssy.

Vuoden sketsihahmokilpailun voitti 7. maaliskuuta käydyssä finaalissa Mikko Töyssyn esittämä Urmas Viilunk.

### Allstars-kausi (syksy 2020)

*Pääartikkeli: Putous Allstars*
MTV tiedotti toukokuussa 2020, että *Putous* jatkuu syksyllä *Putous Allstars* -nimellä. Kausi poikkesi edellisistä olemalla niin sanottu *Allstars*-kausi. Tällä kaudella ei ollut sketsihahmokilpailua.

Kaudella nähtiin edellisten kausien näyttelijät ja he toivat takaisin sketsihahmonsa. Mukana olivat myös tutut ohjelmaosiot, kuten "Tulikoe" ja "Näytönpaikka". Kauden aikana kerättiin myös varoja Pelastakaa Lapset -järjestölle tukemaan kotimaan lapsiperheitä, joiden ahdinkoa koronakriisi lisäsi.

Näyttelijät kaudella ovat Riku Nieminen, Jenni Kokander, Joonas Nordman, Kiti Kokkonen, Christoffer Strandberg, Jussi Vatanen, Iina Kuustonen, Minka Kuustonen, Mikko Penttilä, Ernest Lawson, Mari Perankoski, Timo Lavikainen, Pilvi Hämäläinen, Mikko Töyssy ja Antti Tuomas Heikkinen.

### Kolmastoista tuotantokausi (2021)

*Pääartikkeli: Putous (13. tuotantokausi)*
MTV tiedotti marraskuussa 2020, että *Putous* saa jatkoa keväällä 2021 uusin jaksoin.

Näyttelijöinä jatkoivat kaikki kahdennellatoista kaudella liittyneet näyttelijät lukuun ottamatta Linnea Leinoa, Malla Malmivaaraa ja juontaja Roope Salmista. Heidän tilalleen tulivat Maaria Nuoranne, Dennis Nylund ja Aija Pahkala. Christoffer Strandberg siirtyi juontajan rooliin.  Tällä kaudella ei ollut lainkaan studioyleisöä koronarajoitusten vuoksi.

Sketsihahmokilpailun voitti 20. maaliskuuta käydyssä finaalissa Dennis Nylundin esittämä ruotsalainen diskotanssin opettaja, Folke Rundqvist.

### Neljästoista tuotantokausi (2022)

*Pääartikkeli: Putous (14. tuotantokausi)*
*Putouksen* uuden kauden ensimmäinen jakso esitettiin 5. helmikuuta 2022.

Ohjelman juontajana jatkaa kolmannentoista kaudella aloittanut Christoffer Strandberg.  Näyttelijöinä kaudella aiemmin ohjelmassa nähdyt Maaria Nuoranne, Mikko Töyssy sekä Pilvi Hämäläinen, sekä täysin uudet kasvot Pihla Maalismaa, Aapo Oranen, Jyri Ojansivu sekä Aku Sipola. Uutena ohjaajana kaudella aloittaa myös *Putouksessa* esiintynyt Mikko Penttilä. Koronarajoitusten vuoksi kahteen ensimmäiseen jaksoon studioyleisöön otettiin ainoastaan näyttelijöiden läheiset. Kauden finaalijaksossa kerrottiin, että Hämäläinen ei enää jatka ohjelmassa tämän kauden jälkeen.

Sketsihahmokilpailun voitti 9. huhtikuuta käydyssä finaalissa Mikko Töyssyn esittämä Kaisla Sose. Töyssystä tuli kolmas näyttelijä, joka on voittanut kilpailun kahdesti.

### Viidestoista tuotantokausi (2023)

*Pääartikkeli: Putous (15. tuotantokausi)*
MTV tiedotti marraskuussa 2022, että *Putous* saa jatkoa tammikuussa 2023. Näyttelijöinä jatkavat Mikko Töyssy ja Aku Sipola sekä uusina nähdään Joonas Kääriäinen, Juuso "Köpi" Kallio, Linda Wiklund ja Ushma Olava. Juontajana toimii Niina Lahtinen ja kauden ohjaa Antti Tuomas Heikkinen. Kausi alkoi 21. tammikuuta 2023.

Sketsihahmokilpailun voitti 11. maaliskuuta käydyssä finaalissa Aku Sipolan esittämä Harri "Mainos-Harri" Moilanen.

### Kuudestoista tuotantokausi (2024)

*Pääartikkeli: Putous (16. tuotantokausi)*
*Putouksen* 16. kausi alkoi 20. tammikuuta 2024. Juontajana jatkoi Niina Lahtinen ja ohjaajana Antti Tuomas Heikkinen.

Näyttelijöinä jatkoivat Joonas Kääriäinen, Juuso "Köpi" Kallio, Linda Wiklund ja Ushma Olava. Uusina näyttelijöinä nähtiin Eino Heiskanen ja Nicklas Pohjola. 

Kaudella nähtiin runsaasti uudistuksia, kun Sketsihahmokilpailu uudistui, ja kaudella nähtiin kaksi täysin uutta osiota: Pokkakoe ja Kierrepallo.

Sketsihahmokilpailun voitti 9. maaliskuuta käydyssä finaalissa Nicklas Pohjolan esittämä Matti McConaughey.

Lähetysten sisällöt
-------------------

### Vuoden sketsihahmo -kilpailu

Ohjelman keskeisin osio on *Vuoden sketsihahmo* -kilpailu. Sketsihahmokilpailuun jokainen näyttelijä luo oman sketsihahmonsa, ja katsojat saavat äänestää omaa suosikkiaan. Joka lähetyksessä yksi hahmo putoaa kilpailusta, ja finaalijaksossa selviää kilpailun voittaja. Sketsihahmot suorittavat kauden aikana erilaisia tehtäviä; he esittävät esimerkiksi musiikillisia numeroita tai esittelevät muita erityistaitojaan.

Sketsihahmoilla on myös oma sisääntulomusiikki, jolloin juontaja kutsuu heidät lavalle ennen sitä. Seitsemännestä kaudesta alkaen sisääntulomusiikit vaihtuivat kuitenkin *Putouksen* livebändin säestämään taustamusiikin sijaan. 

Seitsemännellä kaudella kahden ensimmäisenä pudonneen hahmon näyttelijät jatkoivat kilpailussa uudella kakkoshahmollaan. Pudonneiden hahmojen näyttelijät eivät kahdeksannella kaudella kuitenkaan enää luoneet kakkoshahmoja, vaan sketsihahmokilpailu palautui samanlaiseksi kuin ennen seitsemättä kautta.

Kolmannellatoista kaudella sketsihahmokilpailu uudistui niin, että pudonneiden hahmojen näyttelijät luovat taas kakkoshahmoja. Sketsihahmokilpailussa neljän ensimmäisen sketsihahmokilpailusta pudonneen hahmon näyttelijää pääsee takaisin mukaan sketsihahmokilpailuun luomalla uuden hahmon ja kilpailemaan sillä jokerikierrokselle ja mahdollisesti koko kilpailun voitosta. Neljännellätoista kaudella vastaava kilpailu käytiin pikahahmokierroksella.

Syksyllä 2020 esitetyllä niin sanotulla *Allstars-kaudella* suosikkinäyttelijät toivat esittämänsä sketsihahmot takaisin televisioon.

Sketsihahmokilpailun piti alun perin olla parodia erilaisista tosi-tv-ohjelmista, joissa pudotetaan kilpailijoita. Monet katsojat ottivat kuitenkin kilpailun tosissaan, minkä takia kilpailu laajeni ohjelmassa yhä suurempaan rooliin.

### Muut osiot

#### Sketsit

Jokaisessa jaksossa näyttelijät esittävät valmiiksi käsikirjoitettuja ja harjoiteltuja sketsejä. Ensimmäisinä kausina näytettiin myös nauhoitettuja sketsejä, jotka olivat usein parodioita elokuvatrailereista ja televisiomainoksista. Sketsin lisäksi on esitetty myös alkusketsi ennen *Putouksen* alkutekstejä. Neljännellä kaudella alkusketsi on esitetty vain yhdessä jaksossa. Viidennellä kaudella alkusketsi oli parodia, kuudennella kaudella alkusketsejä esitettiin jälleen enemmän ja kymmenennellä kaudella taas vähemmän. Kahdennestatoista kaudesta alkaen alkusketsi lopetettiin *"*Tämä on Putous!" -huutoon.

#### Tulikoe

Tulikokeessa näyttelijät kilpailevat toisiaan vastaan yksilöinä tai joukkueissa siitä, kuka saa immuniteetin eikä joudu *Näytön paikkaan*. Tulikokeen tehtävissä näyttelijät joutuvat improvisoimaan annetun tehtävän; esimerkiksi keksimään vitsejä, räppäämään tai laulamaan. 

#### Tuomio

Tuomiossa näyttelijät äänestivät toisiaan vastaan siitä, kuka joutui tulikokeesta *Näytön paikkaan*. Immuniteetin saanutta ei voinut äänestää.

#### Näytön paikka

Tuomiossa eniten ääniä saanut näyttelijä joutui *Näytön paikkaan*, jossa hän joutui esittämään improvisoiden jonkin hänelle määrätyn tehtävän, joka saattoi olla esimerkiksi laulutehtävä, sadun kertominen tai esitelmän pitäminen. Kolmannella kaudella Näytön paikan jälkeen näyttelijä pääsi juontamaan ohjelman (paitsi Vuoden sketsihahmo -osion) seuraavaan asti. Yhdennellätoista kaudella suurin osa jaksoilla kaksi eniten ääniä saanutta näyttelijää joutuivat Näytön paikkaan. Viidellätoista kaudesta alkaen Näytön paikkaa ei ole esitetty ollenkaan. 

#### Putouksen viikkokatsaus

Putouksen viikkokatsaus on parodiallinen uutislähetys. Viikkokatsaus koostuu etukäteen kuvatuista uutispätkistä, joissakin jaksoissa on nähty myös *Viikkokatsauksen erikoisraportteja*, joissa otetaan suora yhteys kirjeenvaihtajaan. Sketsissä on nähty myös studiovieraita.

11. kaudella viikkokatsauksen ohella esitettiin sketsi "Osa Suomesta Leipasee" jossa parodioidaan tunnettua tv-ohjelmaa *Koko Suomi Leipoo*.

##### Viikkokatsauksen uutisankkurit

* Aku Hirviniemi (2010–2014)
* Krista Kosonen (2010–2014)
* Essi Hellén (2014–2015)
* Ville Tiihonen (2014–2015)
* Kaisa Hela (2017)
* Ernest Lawson (2017–2018)
* Pihla Penttinen (2018)
* Helmi-Leena Nummela (2018–2019)
* Mikko Virtanen (2019)
* Malla Malmivaara (2020)
* Antti Tuomas Heikkinen (2020–2021)
* Maaria Nuoranne (2021–2022)
* Aku Sipola (2022–2023)
* Linda Wiklund (2023–2024)
* Köpi Kallio (2024)

#### Yllätystehtävä

Yllätystehtävä on osio, jonka sisällöstä näyttelijät eivät tiedä etukäteen. Yllätystehtävien määrä on vaihdellut kausien välillä. Näyttelijät eivät tiedä, mihin kohtaan ohjelmaa yllätystehtävä tulee. Yllätystehtävänä saattaa olla esimerkiksi edellinen sketsi muutettuna, rap-tehtävä tai imitointitehtävä. Neljällätoista kaudella erillinen yllätystehtävä korvattiin yllätysnapeilla, jossa painamisen jälkeen voi tapahtua mitä tahansa.

#### Polttopiste/K-piste

*Polttopiste* oli ensimmäisellä kaudella nähty talk show -ohjelma, jota emännöi Pirjo Lonka. Jokaisessa jaksossa oli oma teemansa, jonka mukaan myös vieraat oli valikoitu. Toisella kaudella nähtiin samantyylinen *K-piste*, jota juonsi Joanna Haartti.

#### Putous-Idiots

*Putous-Idiots* oli viidennellä kaudella esitetty ohjelmaosio, jossa ohjelman näyttelijät parodioivat tunnettuja suomalaisartisteja, muun muassa Paula Koivuniemeä, Katri Helenaa ja Cheekiä.

#### Putous Junior

Putous Junior oli kahdeksannella ja yhdeksännellä kaudella esitetty osio, joka antoi kotisohvien lapsihahmoille mahdollisuuden päästä mukaan ohjelman nettiin, yleisöön ja jopa suoraan lähetykseen.

#### Tähtivieraat

*Putouksen* kahdeksannella kaudella joka jaksossa vieraili joku tunnettu koomikko "Tähtivieraana". Ensimmäisessä jaksossa nähtiin Jope Ruonansuu imitoimassa Vesa-Matti Loiria *Vara-Veskuna*. Toisessa jaksossa nähtiin Jari Salmi esittämässä *Pulkkista* Pulkkinen -tv-sarjasta. Kolmannessa jaksossa nähtiin Krisse Salminen esittämässä *Krisse* -roolihahmoaan. Neljännessä jaksossa nähtiin Eija Vilpas ja Riitta Havukainen esittämässä *Pirreä* ja *Hansua* Fakta homma -tv-sarjasta. Viidennessä jaksossa nähtiin Riku Nieminen esittämässä *Munamiestä*. Kuudennessa jaksossa nähtiin Miitta Sorvali esittämässä *Tellervo von Appelgrenia* YleLeaks -tv-sarjasta. Seitsemännessä jaksossa nähtiin Jukka Puotila esittämässä *Sauli Niinistöä* ja Kari Ketonen esittämässä *Vladimir Putinia*.

#### Sarjapudottaja

12. kaudesta alkaen jokaisessa jaksossa katsojat saavat päättää ennalta harjoitelluista sketseistä, kumman joukkueen sketsi kussakin jaksossa esitetään. Joukkueet jaetaan kauden ensimmäisessä jaksossa tasan näyttelijöiden mukaan, ja niillä on omat väritunnukset.

Katsojat voivat osallistua Sarjapudottaja-äänestykseen painamalla hybridi-television kaukosäätimen sinistä nappia. Äänestys suoritetaan mainoskatkon aikana.

#### Kierrepallo

16. kaudella näyttelijät joutuvat esittämään edellisen sketsin uudelleen, mutta television katsojat valitsevat heille uuden esiintymistavan painamalla hybridi-television sinistä nappia. Äänestys suoritetaan mainoskatkon aikana.

#### Pokkakoe

16. kaudella näyttelijät äänestivät yhden heistä Pokkakokeeseen. Näyttelijät saivat äänestettävän henkilön nimen ennakkoon ohjelman tuotantoryhmältä, mutta yksi heistä sai aina tarkoituksella väärän nimen. Äänestyksen ulkopuolelle jäivät lopulta viimeisenä Pokkakokeeseen osallistuva näyttelijä ja ohjelman juontaja.

Pokkakokeessa näyttelijä seurasi sketsiä istumalla tuolilla tai hän osallistui itse siihen mukaan. Näyttelijälle annettiin alussa 15 putous-pistettä. Näyttelijä ei saanut nauraa eikä hymyillä iloisesti, muuten hän menetti näitä pisteitä. Pistemäärä voi muuttua myös negatiiviseksi (pienin pistemäärä oli miinus 10).

Näyttelijät
-----------

     = Näyttelijä

     = Juontaja

     = Näyttelijä ja juontaja

🏆 = Sketsihahmokilpailun voittaja

| Näyttelijä | Kausi |
| --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| Aku Hirviniemi | 🏆 |  |  |  |  |  |  |  |  |  |  |  |  |  |  |  |
| Riku Nieminen |  | 🏆 |  |  |  |  |  |  |  |  |  |  |  |  |  |
| Jukka Rasila |  |  |  |  |  |  |  |  |  |  |  |  |  |  |  |  |
| Krista Kosonen |  |  |  |  |  |  |  |  |  |  |  |  |  |  |  |  |
| Jaakko Saariluoma |  |  |  |  |  |  |  |  |  |  |  |  |  |  |  |  |
| Eero Ritala |  |  |  |  |  |  |  |  |  |  |  |  |  |  |  |  |
| Elina Knihtilä |  |  |  |  |  |  |  |  |  |  |  |  |  |  |  |  |
| Pirjo Lonka |  |  |  |  |  |  |  |  |  |  |  |  |  |  |  |  |
| Kari Hietalahti |  |  |  |  |  |  |  |  |  |  |  |  |  |  |  |  |
| Iina Kuustonen |  |  |  |  |  |  |  |  |  |  |  |  |  |  |  |  |
| Jussi Vatanen |  |  |  | 🏆 | 🏆 |  |  |  |  |  |  |  |  |  |  |  |
| Joanna Haartti |  |  |  |  |  |  |  |  |  |  |  |  |  |  |  |  |
| Ville Myllyrinne |  |  |  |  |  |  |  |  |  |  |  |  |  |  |  |  |
| Armi Toivanen |  |  | 🏆 |  |  |  |  |  |  |  |  |  |  |  |  |  |
| Elena Leeve |  |  |  |  |  |  |  |  |  |  |  |  |  |  |  |  |
| Jenni Kokander |  |  |  |  |  |  |  |  |  |  |  |  |  |  |  |  |
| Joonas Nordman |  |  |  |  |  | 🏆 | 🏆 |  |  |  |  |  |  |  |  |  |
| Kari Ketonen |  |  |  |  |  |  |  |  |  |  |  |  |  |  |  |  |
| Mari Perankoski |  |  |  |  |  |  |  |  |  |  |  |  |  |  |  |  |
| Ville Tiihonen |  |  |  |  |  |  |  |  |  |  |  |  |  |  |  |  |
| Essi Hellén |  |  |  |  |  |  |  |  |  |  |  |  |  |  |  |  |
| Heikki Paasonen |  |  |  |  |  |  |  |  |  |  |  |  |  |  |  |  |
| Antti Holma |  |  |  |  |  |  |  |  |  |  |  |  |  |  |  |  |
| Niina Koponen |  |  |  |  |  |  |  |  |  |  |  |  |  |  |  |  |
| Roope Salminen |  |  |  |  |  |  |  |  |  |  |  |  |  |  |  |  |
| Pilvi Hämäläinen |  |  |  |  |  |  |  | 🏆 |  |  |  |  |  |  |  |  |
| Mikko Penttilä |  |  |  |  |  |  |  |  |  | 🏆 |  |  |  |  |  |  |
| Ernest Lawson |  |  |  |  |  |  |  |  |  |  | 🏆 |  |  |  |  |  |
| Timo Lavikainen |  |  |  |  |  |  |  |  |  |  |  |  |  |  |  |  |
| Minka Kuustonen |  |  |  |  |  |  |  |  |  |  |  |  |  |  |  |  |
| Kaisa Hela |  |  |  |  |  |  |  |  |  |  |  |  |  |  |  |  |
| Kiti Kokkonen |  |  |  |  |  |  |  |  | 🏆 |  |  |  |  |  |  |  |
| Pihla Penttinen |  |  |  |  |  |  |  |  |  |  |  |  |  |  |  |  |
| Alina Tomnikov |  |  |  |  |  |  |  |  |  |  |  |  |  |  |  |  |
| Christoffer Strandberg |  |  |  |  |  |  |  |  |  |  |  |  |  |  |  |
| Terhi Suorlahti |  |  |  |  |  |  |  |  |  |  |  |  |  |  |  |  |
| Helmi-Leena Nummela |  |  |  |  |  |  |  |  |  |  |  |  |  |  |  |  |
| Lauren Lehtinen |  |  |  |  |  |  |  |  |  |  |  |  |  |  |  |  |
| Mikko Virtanen |  |  |  |  |  |  |  |  |  |  |  |  |  |  |  |  |
| Antti Tuomas Heikkinen |  |  |  |  |  |  |  |  |  |  |  |  |  |  |  |
| Linnea Leino |  |  |  |  |  |  |  |  |  |  |  |  |  |  |  |  |
| Malla Malmivaara |  |  |  |  |  |  |  |  |  |  |  |  |  |  |  |  |
| Heikki Ranta |  |  |  |  |  |  |  |  |  |  |  |  |  |  |  |  |
| Mikko Töyssy |  |  |  |  |  |  |  |  |  |  |  | 🏆 |  | 🏆 |  |  |
| Maaria Nuoranne |  |  |  |  |  |  |  |  |  |  |  |  |  |  |  |  |
| Dennis Nylund |  |  |  |  |  |  |  |  |  |  |  |  | 🏆 |  |  |  |
| Aija Pahkala |  |  |  |  |  |  |  |  |  |  |  |  |  |  |  |  |
| Pihla Maalismaa |  |  |  |  |  |  |  |  |  |  |  |  |  |  |  |  |
| Jyri Ojansivu |  |  |  |  |  |  |  |  |  |  |  |  |  |  |  |  |
| Aapo Oranen |  |  |  |  |  |  |  |  |  |  |  |  |  |  |  |  |
| Aku Sipola |  |  |  |  |  |  |  |  |  |  |  |  |  |  | 🏆 |  |
| Joonas Kääriäinen |  |  |  |  |  |  |  |  |  |  |  |  |  |  |  |  |
| Juuso "Köpi" Kallio |  |  |  |  |  |  |  |  |  |  |  |  |  |  |  |  |
| Linda Wiklund |  |  |  |  |  |  |  |  |  |  |  |  |  |  |  |  |
| Ushma Olava |  |  |  |  |  |  |  |  |  |  |  |  |  |  |  |  |
| Niina Lahtinen |  |  |  |  |  |  |  |  |  |  |  |  |  |  |  |  |
| Eino Heiskanen |  |  |  |  |  |  |  |  |  |  |  |  |  |  |  |  |
| Nicklas Pohjola |  |  |  |  |  |  |  |  |  |  |  |  |  |  |  | 🏆 |
|

### Allstars

     = Näyttelijä

     = Juontaja

     = Vierailija

| Näyttelijä | Jakso |
| --- | --- |
| 1 | 2 | 3 | 4 |
| Joonas Nordman |  |  |  |  |
| Kiti Kokkonen |  |  |  |  |
| Ernest Lawson |  |  |  |  |
| Iina Kuustonen |  |  |  |  |
| Minka Kuustonen |  |  |  |  |
| Mikko Penttilä |  |  |  |  |
| Riku Nieminen |  |  |  |  |
| Jussi Vatanen |  |  |  |  |
| Pilvi Hämäläinen |  |  |  |  |
| Mari Perankoski |  |  |  |  |
| Timo Lavikainen |  |  |  |  |
| Christoffer Strandberg |  |  |  |  |
| Jenni Kokander |  |  |  |  |
| Antti Tuomas Heikkinen |  |  |  |  |
| Armi Toivanen |  |  |  |  |
| Mikko Töyssy |  |  |  |  |
| Helmi-Leena Nummela |  |  |  |  |

DVD-julkaisut
-------------

Sarjasta julkaistiin 29. huhtikuuta 2010 DVD, joka sisältää kaikki ensimmäisen kauden jaksot sekä ennennäkemättömiä ekstroja.
Sarjan toinen tuotantokausi julkaistiin 12. toukokuuta 2011 ja kolmas tuotantokausi 14. kesäkuuta 2012. Sarjan neljäs tuotantokausi julkaistiin 5. kesäkuuta 2013. Viides kausi julkaistiin 7. toukokuuta 2014.

| Nimi | Julkaisupäivä | Levyjen määrä | Sisältö |
| --- | --- | --- | --- |
| *Putous* | 29. huhtikuuta 2010 | 3 | Kaikki ensimmäisen kauden jaksot sekä ennennäkemätöntä lisämateriaalia lavan takaa: Ohjaajan kommenttiraita (jakso 7), Sketsihahmojen haastattelut, Puffit, Making Of. Putous DVD:n julkaisi aikaisemmin Panvision. Scanboxin julkaisemassa uusintaversiossa osa musiikeista on vaihdettu tekijänoikeudellista syistä. |
| *Putous II* | 12. toukokuuta 2011 | 3 | Kaikki toisen kauden jaksot sekä lisämateriaalia lavalta ja sen takaa: Ohjaajan kommenttiraita (jakso 8), Putous Musiikkivideo, Making Of, Making Of-Extra, Sketsihahmojen haastattelut. |
| *Putous III* | 14. kesäkuuta 2012 | 3 | Kaikki kolmannen kauden jaksot paitsi Putous-UNICEF. Lisämateriaalit: Sketsihahmojen haastatteluja, "Korttitalo"-musiikkivideo, Tekijöiden haastattelut, Making of, Poistettuja kohtauksia, Hahmoset – Missä he ovat nyt?. DVD:llä tekijänoikeudellista syistä osa musiikeista on vaihdettu. |
| *Putous IV* | 5. kesäkuuta 2013 | 3 | Kaikki neljännen kauden jaksot paitsi Putous-UNICEF. Lisämateriaalit: Putouksen kulisseissa ja musiikkivideo "Putous tulee taas" DVD:llä tekijänoikeudellista syistä osa musiikista on vaihdettu. Huom! DVD-jaksot ovat poikkeuksellisesti kestoltaan jonkin verran lyhyempiä kuin TV-jaksot pois lukien mainokset, koska joistakin jaksoista suurin osa maskeeraushuoneen kohtauksista on leikattu pois. |
| *Putous V* | 7. toukokuuta 2014 | 3 | Kaikki viidennen kauden jaksot paitsi Putous-UNICEF. DVD:llä tekijänoikeudellista syistä osa musiikista on vaihdettu. Huom! DVD-jaksot ovat poikkeuksellisesti kestoltaan jonkun verran lyhyempiä kuin TV-jaksot pois lukien mainokset, koska joistakin jaksoista suurin osa maskeeraushuoneen kohtauksista on leikattu pois. |

CD-julkaisut
------------

Kolmannen tuotantokauden pohjalta julkaistiin kokoelmalevy *Putous 3*. Lisäksi *Putouksessa* esiintyneet sketsihahmot ovat julkaisseet omia levyjään, esimerkiksi Marja Tyrni ja Munamies ovat julkaisseet useita albumeita.

Spin-offit
----------

* Marja Tyrnin Joulushow
* Mr. Mallorca kohteessa
* Harjakaisen & Piisisen talkoot
* Munamies (tv–sarja)
* Ankeisen joulutervehdys
* Tanhupallon oma ohjelma
* Putous AllStars

Ulkomaiset versiot
------------------

*Putousta* on kaupattu ulkomaille ohjelmaformaattina nimellä *Comedy Combat*. Toistaiseksi formaatti on myyty kolmeen maahan: vuonna 2014 Kiinaan ja vuonna 2016 Viroon sekä lisäksi Vietnamiin. Kauppoja edelsivät useiden vuosien neuvottelut.

Virossa ohjelma tunnetaan nimellä *Suur komöödiaõhtu* ('Suuri komediailta'), ja sitä esittää Kanal 2. Ensimmäinen kausi nähtiin keväällä 2016, ja jatkoa seurasi heti seuraavana syksynä.

Tuotantoyhtiön mukaan ulkomailla kiinnostusta on herättänyt erityisesti se, miten improvisaatio on saatu toimimaan suuren yleisön ohjelmassa. Formaatista kiinnostuneita maita on yhtiön mukaan ollut yli kymmenen.

Katso myös
----------

* Läpiveto
* Vedetään hatusta
* Totuuden torvet
* Kingi

Lähteet
-------

1. ↑  Tahvolainen, Anne: Putouksen ohjaaja Lauri Nurkse: "Porukka täynnä tulta ja tappuraa!" *Iltalehti.fi*.  15.8.2014. Viitattu 19.10.2014.
2. ↑  Putous palaa tammikuussa 2021! Tässä ovat uuden kauden näyttelijät ja uusi juontaja *mtvuutiset.fi*.  18.11.2020. Viitattu 7.2.2021.
3. ↑  Riku Nieminen Nähdään Putouksen Allstars-kaudella - ohjaa sekä näyttelee *mtvuutiset.fi*.  12.6.2020. Viitattu 12.6.2020.
4. 1 2  Sketsiputki alkaa *Iltalehti.fi*.  9.1.2010. Viitattu 15.3.2014.
5. 1 2  Luukka, Teemu: Ylen TV2:n suosio on romahtanut muutamassa vuodessa *HS.fi*.  23.1.2014. Viitattu 15.3.2014.
6. ↑  Putouksen 100. jakso! Heikki Ranta kertoo ensimmäisen muistonsa ohjelmasta: "Se oli inspiroiva juttu" *MTVUutiset.fi*.  6.2.2021. Viitattu 6.2.2021.
7. 1 2 3 4 5 6 7  Ketkä korvaavat Putouksen jättäneet? Ehdota! *Iltalehti.fi*.  2.3.2014. Viitattu 15.3.2014.
8. ↑  MTV: Taas yksi Putous-tähti jättää ohjelman *MENaiset.fi*.  7.3.2014. Viitattu 15.3.2014.
9. ↑  MTV3:n ensi vuoden sketsitapaus on arvoitus tekijöillekin - katso video *MTV.fi*.  9.10.2009.  Arkistoitu 15.3.2014. Viitattu 15.3.2014.
10. ↑  Marja Tyrni voitti Putouksen sketsihahmokisan *MTV.fi*.  28.2.2010.  Arkistoitu 15.3.2014. Viitattu 15.3.2014.
11. ↑  Maikkarin Putous-ohjelmalle luvassa jatkoa *MTV.fi*.  11.2.2010.  Arkistoitu 15.3.2014. Viitattu 15.3.2014.
12. ↑  Munamies voitti Putouksen *Savonsanomat.fi*.  26.2.2011.  Arkistoitu 15.3.2014. Viitattu 15.3.2014.
13. ↑  Putous saa jatkoa takuuvarmasti - Munamiehen voittoa seurasi ennätysyleisö *MTV.fi*.  28.2.2011.  Arkistoitu 15.3.2014. Viitattu 15.3.2014.
14. ↑  Putous-voittaja paljasti: Näin voittajahahmo syntyi *Iltasanomat.fi*.  29.2.2012.  Arkistoitu 15.3.2014. Viitattu 15.3.2014.
15. 1 2  Putous-UNICEF tulee taas *Unicef.fi*.  7.2.2013.  Arkistoitu 15.3.2014. Viitattu 15.3.2014.
16. ↑  Putous-hahmoset, missä he ovat nyt? Katso perjantaina klo 19.50 *MTV.fi*.  3.1.2012.  Arkistoitu 15.3.2014. Viitattu 15.3.2014.
17. ↑  Putous-käsikirjoittaja vastaa kohusketsin kritiikkiin *MTV.fi*.  18.1.2013.  Arkistoitu 15.3.2014. Viitattu 15.3.2014.
18. ↑  Porilaishahmo Karim Z. Yskowicz voitti Putouksen  23.2.2013. Satakunnan Kansa.  Arkistoitu 4.3.2014. Viitattu 15.3.2014.
19. ↑  Antsku voitti odotetusti Putouksen *Iltalehti.fi*.  1.3.2014. Viitattu 15.3.2014.
20. ↑  Puranen, Kaisu: Hän on lukijoiden suosikki Putous-voittajaksi - tilastotkin puoltavat ykkössijaa *Iltasanomat.fi*.  17.2.2014.  Arkistoitu 27.2.2014. Viitattu 15.3.2014.
21. ↑  KUVALINKKI: Saariluoma päätti Putous-pestinsä hauskaan yhteiskuvaan *MTV.fi*.  8.3.2014.  Arkistoitu 15.3.2014. Viitattu 15.3.2014.
22. ↑  Putouksen viides kausi rikkoi aikaisemmat katsojaennätykset *MTV.fi*.  3.3.2014.  Arkistoitu 15.3.2014. Viitattu 15.3.2014.
23. ↑  Putouksessa hurjaa ivaa julkkiksista *Iltalehti.fi*.  11.1.2014. Viitattu 15.3.2014.
24. ↑  Kauppinen, Ina: Putouksen Idiots-hahmot olivat kovaa julkkisparodiaa - tältä näyttivät Keekki ja Kukko-Poika *Iltasanomat.fi*.  11.1.2014.  Arkistoitu 20.2.2014. Viitattu 15.3.2014.
25. ↑  Mikä kiinnostaa televisiossa? Iltalehden tärpit joka katsojalle - katso lista *Iltalehti*.  8.8.2014. Viitattu 8.8.2014.
26. 1 2  MTV3: Kaikki Putouksen näyttelijät vaihtuvat *Helsingin Sanomat*.  3.4.2014. Viitattu 3.4.2014.
27. ↑  IL: Hirviniemen Putous-ratkaisuun vaikuttivat Summasen ja Saariluoman poisjäännit *Iltasanomat.fi*.  8.3.2014.  Arkistoitu 15.3.2014. Viitattu 15.3.2014.
28. ↑  Paavonen, Mia: Miten Putous-suosikkien käy? *Iltasanomat.fi*.  7.2.2014.  Arkistoitu 3.3.2014.
29. ↑  Putous-ohjelma hajosi ristiriitoihin *Iltalehti*.  6.4.2014. Viitattu 6.4.2014.
30. ↑  Tällaisia ovat uudet Putous-tähdet: Konkareita ja uusia kasvoja *Iltasanomat.fi*.  15.9.2014.  Arkistoitu 16.9.2014. Viitattu 15.9.2014.
31. ↑  Mika Seppänen: Näin uudistunut Putous alkoi *Ilta-Sanomat*.  11.10.2014. Viitattu 10.2.2022.
32. ↑  Supersuosittu Putous palaa jälleen ruutuun *mtv.fi*.  Arkistoitu 25.9.2015. Viitattu 24.10.2016.
33. ↑  Antti Holma luopuu Putous-pestistä: Iso ja raskas päätös *MTV.fi*.  11.5.2015.  Arkistoitu 18.5.2015. Viitattu 11.5.2015.
34. ↑  Jättiyllätys! Tanssii Tähtien Kanssa ja Putous palaavat ruutuun! *mtv.fi*.  Arkistoitu 11.10.2016. Viitattu 11.10.2016.
35. ↑  Joonas Nordman jättää Putouksen – muut näyttelijät mietteliäinä tulevaisuuden suhteen *MTV.fi*.  10.12.2015.  Arkistoitu 11.12.2015. Viitattu 10.12.2015.
36. ↑  Joonas Nordman yllättää: Ohjaa Putouksen *iltalehti.fi*. Viitattu 5.11.2016.
37. ↑  Paljastuksia uusista Putous-tähdistä: "Näyttelijävalinnat ovat aika rohkeita" *mtv.fi*.  Arkistoitu 28.11.2016. Viitattu 28.11.2016.
38. ↑  Tässä he ovat! Uudet Putous-tähdet paljastettiin *mtv.fi*.  Arkistoitu 29.11.2016. Viitattu 29.11.2016.
39. ↑  Putoukseen uusi osio – haussa Suomen hillittömin Putous Junior *mtv.fi*.  Arkistoitu 16.1.2017. Viitattu 27.2.2017.
40. ↑  Hän on Putouksen sketsihahmokilpailun voittaja! *mtv.fi*.  Arkistoitu 12.3.2017. Viitattu 11.3.2017.
41. ↑  Erikoisartikkeli: Putous tulee taas – mistä Suomen suosituin sketsiohjelma sai alkunsa? *mtv.fi*.  Arkistoitu 21.1.2018. Viitattu 20.1.2018.
42. ↑  Yllätyspäätös: Jenni Kokander jättää Putous-ohjelmaan *iltalehti.fi*. Viitattu 18.10.2017.
43. ↑  Supersuosittu Putous palaa televisioon! *mtv.fi*.  Arkistoitu 18.10.2017. Viitattu 18.10.2017.
44. ↑  Hei, me hoetaan taas! Tässä ovat uudet Putous-tähdet *mtv.fi*.  Arkistoitu 7.11.2017. Viitattu 7.11.2017.
45. ↑  Putous-special: Sketsihahmojen tarina *Elisa Viihde*.  Arkistoitu 4.3.2018. Viitattu 3.3.2018.
46. ↑  Yleisö valitsi suosikkinsa! Tanhupallo voitti Putouksen sketsihahmokisan *mtv.fi*.  Arkistoitu 10.3.2018. Viitattu 10.3.2018.
47. ↑  Putous-finaalilla huimat katsojaluvut: miljoonayleisö todisti Tanhupallon voittoa *Ilta-Sanomat*.  11.3.2018. Viitattu 11.3.2018.
48. ↑  Putouksesta pois jäävä Pihla Penttinen: "Olisin tosi mielelläni jatkanut" *mtv.fi*.  Arkistoitu 29.5.2018. Viitattu 29.5.2018.
49. ↑  Putouksesta pois jäävä Kiti Kokkonen: "Nyt Tanhupallo voi seurata ohjelmaa televisiosta!" *mtv.fi*.  Arkistoitu 28.5.2018. Viitattu 29.5.2018.
50. ↑  Alina Tomnikov ei jatka Putouksessa: "Se oli upea vuoristorata!" *mtv.fi*.  Arkistoitu 22.8.2018. Viitattu 30.5.2018.
51. ↑  Tässä ovat Putouksen näyttelijät – kymmenes kausi starttaa neljän uuden näyttelijän voimin! *mtv.fi*.  Arkistoitu 4.9.2018. Viitattu 4.9.2018.
52. ↑  Mari Pudas: Sketsihahmokisan voittaja Mikko Penttilä: "Sain kuulla Putouksen jatkumisesta vasta äsken" *www.iltalehti.fi*. Viitattu 1.2.2020.
53. ↑  Heli Mettänen: Jättiyllätys suorassa lähetyksessä: Putous palaa televisioon keväällä! *mtvuutiset.fi*.  8.12.2018. Viitattu 8.12.2018.
54. ↑  Heli Mettänen: Lauren Lehtinen ei jatka Putouksessa – kannustaa tulevan kauden tähtiä: "Kaikki peliin!" *mtvuutiset.fi*.  6.2.2019. Viitattu 12.2.2019.
55. ↑  Visa Högmander: Pilvi Hämäläinen jättää Putouksen haikein mielin: "On aika tehdä jotain muuta" *mtvuutiset.fi*.  8.2.2019. Viitattu 12.2.2019.
56. ↑  Heli Mettänen: Timo Lavikainen ei jatka Putouksessa – karistaa kertyneet kilot ja pyhittää aikaa läheisilleen: "En haluaisi missään nimessä missata näitä hetkiä" *mtvuutiset.fi*.  4.2.2019. Viitattu 12.2.2019.
57. ↑  Ida-Annika Niva: Huippusuosittu Putous naurattaa jälleen – uusi tuotantokausi alkaa 16. maaliskuuta *mtvuutiset.fi*.  30.1.2019. Viitattu 30.1.2019.
58. ↑  Heli Mettänen: Paljastus Putouksen uusista näyttelijöistä: Roope Salminen juontaa jälleen – tunnistatko, ketkä ovat mukana? *mtvuutiset.fi*.  11.2.2019. Viitattu 12.2.2019.
59. ↑  Heli Mettänen: Putous 2019 -näyttelijät julkistettiin – tässä on uuden kauden näyttelijäkaarti! *mtvuutiset.fi*.  12.2.2019. Viitattu 12.2.2019.
60. ↑  Putouksen sketsihahmokilpailun voittaja selvisi! Tämä hahmo vei koko kisan voiton *mtvuutiset.fi*.  04.05.2019. Viitattu 12.8.2019.
61. ↑  Heli Mettänen: Putous palaa televisioon! Tuttu suomalaisnäyttelijä uudessa roolissa – tekee paljastuksen sketsihahmoista: "Aikaisemmilla kausilla ei ole nähty" *mtvuutiset.fi*.  22.10.2019. Viitattu 22.10.2019.
62. ↑  Putous palaa MTV3-kanavalle alkuvuodesta 2020 *Findance.com*. Viitattu 22.10.2019. Finnish
63. ↑  Suomalaisten suosikkiohjelma Putous palaa MTV3-kanavan lauantai-iltoihin tammikuussa! Tässä on 12. tuotantokauden esiintyjäkaarti - ePressi *www.epressi.com*.  5.11.2019. Viitattu 30.5.2020.
64. ↑  Heli Mettänen: Tässä ovat uudet Putous-tähdet 2019 – mukana viisi täysin uutta näyttelijää! *mtvuutiset.fi*.  5.11.2019. Viitattu 5.11.2019.
65. 1 2  Silja Välske: Putouksesta luvassa syksyllä Allstars-versio – mukana suosikkinäyttelijöitä eri kausilta *mtvuutiset.fi*.  26.5.2020. Viitattu 26.5.2020.
66. ↑  Putous tekee paluun – Nämä näyttelijät osallistuvat Allstars-kaudelle *www.iltalehti.fi*. Viitattu 12.8.2020.
67. ↑  Kolmannen suoran Putous AllStars - lähetyksen esiintyjät ovat tässä *mtvuutiset.fi*. Viitattu 27.9.2020.
68. ↑  MTVn kevään 2021 ohjelmisto julki - luvassa uutuuksia ja superviihteitä *mtvuutiset.fi*. Viitattu 11.11.2020.
69. ↑  Putous palaa tammikuussa 2021! Tässä ovat uuden kauden näyttelijät ja uusi juontaja *mtvuutiset.fi*.  18.11.2020. Viitattu 18.11.2020.
70. ↑  Putouksen suorat lähetykset alkavat ilman yleisöä – Christoffer Strandberg ja Maaria Nuoranne paljastavat, kuinka asia on ratkaistu *mtvuutiset.fi*.  14.1.2021. Viitattu 14.8.2022.
71. ↑  Tässä ovat uudet Putous-näyttelijät – mukana neljä uutta nimeä *www.iltalehti.fi*. Viitattu 14.12.2021.
72. ↑  Christoffer Strandberg nähdään jälleen Putous-juontajana – kertaa ohjelman parhaat hetket: "Se oli aivan älyttömän liikuttavaa" *mtvuutiset.fi*.  11.11.2021. Viitattu 29.11.2021.
73. ↑  Putouksen uuden kauden näyttelijät julki! Mukana konkareita sekä neljä täysin uutta kasvoa – Ohjaajaksi hyppää Mikko Penttilä *mtvuutiset.fi*.  14.12.2021. Viitattu 14.12.2021.
74. ↑  Pilvi Hämäläinen jättää Putouksen – puhkesi lohduttomaan itkuun finaalilähetyksessä *www.iltalehti.fi*. Viitattu 10.4.2022.
75. ↑  Kaisla Sose voitti Putouksen sketsihahmokisan! *www.iltalehti.fi*. Viitattu 10.4.2022.
76. ↑  MTV:n kevään 2023 ohjelmisto julki – katso listaus *MTVuutiset.fi*.  8.11.2022. Viitattu 8.11.2022.
77. ↑  Köpi Kallio Putoukseen! Tässä ovat uudet tähdet *www.iltalehti.fi*. Viitattu 12.12.2022.
78. ↑  Hän on Putouksen uusi juontaja – suora lähetys käynnissä *www.iltalehti.fi*. Viitattu 12.12.2022.
79. ↑  MTV:n kevät 2024 (RAKASTETUIMMAT SUOSIKIT -osion Putous-kohta) *MTV Spotti (mtvspotti.fi)*. Viitattu 16.11.2023.
80. ↑  Putous tekee vauhdikkaan paluun - Historiallinen 16. tuotantokausi tarjoaa sekä tuttua että uutta *Telkku (iltalehti.fi/telkku)*. Viitattu 16.11.2023.
81. ↑
82. ↑  Putouksen sketsihahmokilpailun mullistava muutos: Kakkoshahmoja kehiin! *MTV.fi*.  31.10.2015.  Arkistoitu 11.10.2017. Viitattu 31.10.2015.
83. ↑  Vedenpää, Ville: Putouksen sketsihahmokisa oli aluksi vitsi *YLE.fi*.  16.1.2013. Viitattu 15.3.2014.
84. ↑  Putous kohta myös DVD:llä *MTV3*. Viitattu 21.2.2010.
85. 1 2  Ennakkomyynnissä! Putous kausi 3. DVD *MTV3*. Viitattu 1.3.2012.
86. ↑  Putous 4 DVD  5.6.2013. mtv.fi. Viitattu 26.2.2014.
87. ↑  Putous myytiin – Kiinassa ruutuun jo vuodenvaihteessa *MTV*.  15.10.2014.  Arkistoitu 13.11.2014. Viitattu 15.10.2014.
88. ↑  Putouksen menestystarina jatkuu maailmalla – televisioformaatti myyty Viroon! *mtv.fi*.  Arkistoitu 15.4.2016. Viitattu 5.2.2016.
89. ↑  Järvinen, Elina: Puolitoista miljoonaa suomalaista nauraa – mutta miksi Putous ei kelpaa ulkomaille? *Suomen Kuvalehti*.  22.2.2014. Viitattu 6.4.2014.
90. ↑
91. ↑  Putous kiinnostaa maailmalla – Toista kymmentä maata käy neuvotteluita formaatista *Kauppalehti.fi*.  14.4.2012. Viitattu 15.3.2014.

Aiheesta muualla
----------------

* MTV:n Putous-sivusto
* Tuotantoyhtiö Yellow Film & TV Putous-sivusto
* Tuotantoyhtiö StoryOf... Putous-sivusto (Arkistoitu – Internet Archive)

Putous

|  |  |
| --- | --- |
| Tuotantokaudet | 
* 1. kausi (2010)
* 2, kausi (2011)
* 3. kausi (2012)
* 4. kausi (2013)
* 5. kausi (kevät 2014)
* 6. kausi (syksy 2014)
* 7. kausi (2015)
* 8. kausi (2017)
* 9. kausi (kevät 2018)
* 10. kausi (syksy 2018)
* 11. kausi (2019)
* 12. kausi (kevät 2020)
* Putous Allstars (syksy 2020)
* 13. kausi (kevät 2021)
* 14. kausi (kevät 2022)
* 15. kausi (kevät 2023)
* 16. kausi (kevät 2024)

 |
| Hahmot | 
* Marja Tyrni
* Munamies
* Leena Hefner o.s. Herppeenluoma
* Karim Z. Yskowicz
* Antsku
* Salme Pasi
* Matti Pikkuvanhanen
* Aina Inkeri Ankeinen
* Tanhupallo
* Taika-Pasi
* Pentti Olavi Liitikko
* Urmas Viilunk
* Folke Rundqvist
* Kaisla Sose
* Harri "Mainos-Harri" Moilanen
* Matti McConaughey

 |
| Musiikki | 
* Tortturalli
* Joulun kulkuset
* Munamiehen maailma
* Saletisti natsaa
* Munamiehen talvi
* Putous 3
* Haittaakse?
* Hahmo Shake
* Olen somelainen
* Munamiehen satumaa

 |
| Televisiosarjat | 
* Marja Tyrnin Joulushow
* Mr. Mallorca kohteessa
* Harjakaisen & Piisisen talkoot
* Putouksen parhaat
* Tanhupallon oma ohjelma

 |
| Televisioelokuva | 
* Ankeisen joulutervehdys

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Lauri Nurkse |
| --- |
|  |
| Pitkät elokuvat (ohjaus) | 
* Sooloilua (2007)
* Veijarit (2010)
* Nuotin vierestä (2015)
* Tappajan näköinen mies (2016)

 |
|  |
| TV-elokuvat ja -sarjat (ohjaus) | 
* Kumman kaa (2004–2005)
* Studio Impossible (2006)
* Suurin pudottaja (2006)
* Teräsvilla – Hevimatka navetan nurkasta Tavastian lavalle (2006)
* Pelkkää lihaa (2007)
* Presidentin kanslia (2009)
* Uutishuone (2009)
* Tappajan näköinen mies (2011)
* Ei valoa tunnelissa (2011)
* Kiiltokuvia (2014)
* Toisen kanssa (2014)
* Putous (2014)
* Luottomies (2016)
* Heikki Paasonen Show (2017)
* Kansalainen Turhapuro (2017)
* Presidentti (2017)
* Pirjo (2018–2020)
* Pientä laittoa (2019)

 |
|  |
| Dokumenttielokuvat (ohjaus) | 
* André Wickström ensimmäinen jäähyväiskeikka (2006)

 |
|  |
| Lyhytelokuvat (ohjaus) | 
* Isän kuva (2001)
* Kotipileet (2003)
* Parinvaihto (2004)
* Jonna: Sateen jälkeen (2004)

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Teppo Airaksinen |
| --- |
|  |
| Pitkät elokuvat (ohjaus) | 
* Kulman pojat (2012)
* Napapiirin sankarit 2 (2015)
* Juice (2018)
* Supercool (2021)

 |
|  |
| TV-sarjat (ohjaus) | 
* Uusi päivä (2010-2013)
* Kimmo (2012-2017)
* Kerran viikossa (2013)
* Pasila 2.5 – The Spin-Off (2014-2015)
* Downshiftaajat (2015)
* Luojan kiitos! (2015)
* Putous (2015)
* Supertähdet (2016)
* Sipoon herttua (2018)

 |
|  |
| Dokumenttielokuvat (ohjaus) | 
* Jalkapallomaa (2013)

 |
|  |
| Lyhytelokuvat (ohjaus) | 
* Vuosipäivä (2004)
* Sunshine (2005)
* Metsä (2006)
* Isänpäivä (2006)
* Keikkajengi (2007)
* Suurin ja kaunein (2008)
* Onnelliset läskit (2010)
* Kulman pojat & Tommi Läntinen: Jari ja minä (2012)
* Katto (2017)
* Keppi (2019)

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Samuli Valkama |
| --- |
|  |
| Pitkät elokuvat (ohjaus) | 
* Hulluna Saraan (2012)
* Ei kiitos (2014)
* Saattokeikka (2017)

 |
|  |
| TV-sarjat (ohjaus) | 
* Hinnalla millä hyvänsä (2015)
* Kolmistaan (2017–2019)
* Putous (2018)
* Maanantai (2019)
* Hotel Swan Helsinki (2021)

 |
|  |
| Dokumenttielokuvat (ohjaus) | 
* Utelias iho (2014)

 |
|  |
| Lyhytelokuvat (ohjaus) | 
* Giorgio (1997)
* 27 ranskalaista elokuvaa (2001)
* Rapea kapinallinen (2002)
* Alright Love (2004)
* Tunteet jne. (2007)
* Ha Ha Ha (2019)

 |

 |